“Chimgan challenge-2022” qishki ekstremal va ommaviy sport turlari festivali o`tkazildi

Kecha, 18-fevral kuni “Chimgan challenge-2022” qishki ekstremal va ommaviy sport turlari festivali bo`lib o`tdi. O`zbekiston Respublikasi Turizm va sport vazirligi tomonidan tashkil etilgan festivalda Qozog`iston, Qirg`iziston, Fransiya, Germaniya, Koreya kabi davlatlardan ham sportchi va sport muxlislari ishtirok etdi.
Tadbir qatnashchilari qishki sport turlari, tog` chang`isi va snoubord, arqon tortish hamda kamondan o`q otish kabi xalq o`yinlari bo`yicha bellashishdi.
Tadbir so`ngida g`oliblar tantanali ravishda taqdirlanishdi.
Bundan tashqari bir nechta ko`rgazmali chiqishlar va shou-konsert dasturi ham namoish etildi.